|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 28.augustā** |  **Nr. GND/2025/639** |
|  |  **(protokols Nr.20; 58.p)** |

**Par aizņēmumu investīciju projektam “Uzņēmējdarbības attīstība Gulbenes pilsētā”**

Investīciju projekts “Uzņēmējdarbības attīstība Gulbenes pilsētā” atbilst Gulbenes novada pašvaldības attīstības programmas 2025.-2030.gadam investīciju plāna 2025.-2027.gadam Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide, Vidējā termiņa prioritātes VTPE4. Attīstīta uzņēmējdarbības vide, RVE4.1. Ilgtspējīga uzņēmējdarbības vide, projektam Nr. iE4.1.1.

Investīciju projekts “Uzņēmējdarbības attīstība Gulbenes pilsētā” atbilst Ministra kabineta 2024.gada 16.janvāra noteikumu Nr. 55 “Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa” Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma “Infrastruktūra uzņēmējdarbības atbalstam” īstenošanas noteikumiem.

Projekta mērķis ir attīstīt uzņēmējdarbības publisko infrastruktūru Gulbenes pilsētā un palielināt privāto investīciju apjomu pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldību attīstības programmai. Projekta ietvaros plānots pārbūvēt Kalna ielas posmu ~ 0,174 km garumā, Vītolu ielas posmu ~ 0,287 km garumā un Raiņa ielas posmu ~ 0,447 km garumā. Visām ielām plānota nolietoto brauktuvju un segumu atjaunošana, mūsdienīgas un drošas vides  nodrošināšana apkārtējiem iedzīvotājiem, infrastruktūras pielāgošana mūsdienu vajadzībām.

2023.gada 24.augustā Gulbenes novada pašvaldība noslēdza iepirkuma līgumu Nr. GNP 2023/45 ar sabiedrību ar ierobežotu atbildību “Marten projekti” par būvprojekta izstrādi un autoruzraudzību Vītolu ielas, Kalna ielas un Raiņa ielas pārbūvei. Šī līguma ietvaros Raiņa ielas būvprojekta izstrāde sastāda **15 730,00 EUR** ar PVN, Kalna ielas būvprojekta izstrāde sastāda **7744,00 EUR** ar PVN, Vītolu ielas būvprojekta izstrāde sastāda **10 527,00 EUR** ar PVN. Autoruzraudzības līgumcena par Raiņa ielu sastāda **1 210,00 EUR** ar PVN, par Kalna ielu **1 210,00 EUR** ar PVN, bet par Vītolu ielu **1 210,00 EUR** ar PVN.

2025.gada 12.martā Gulbenes novada pašvaldība sabiedrībai ar ierobežotu atbildību “Marten projekti” piemēroja līgumsodu 2810,00 EUR apmērā par būvprojekta izstrādes termiņa kavējumu, tādēļ 2025.gadā pašvaldība veica būvprojekta izstrādes apmaksu 31 191,00 EUR apmērā no pašvaldības budžeta līdzekļiem.

2024.gada 2.decembrī Gulbenes novada pašvaldība noslēdza līgumu par izmaksu un ieguvumu analīzes sagatavošanu ar sabiedrību ar ierobežotu atbildību “Bizpro” ar līgumcenu **1936,00 EUR** ar PVN. 2024.gadā un 2025.gadā Gulbenes novada pašvaldība no pašvaldības budžeta ir apmaksājusi 1 936,00 EUR.

2025.gada 9.maijā Gulbenes novada pašvaldība noslēdza iepirkuma līgumu GNP 2025/18\_1 ar SIA “Gulbenes Energo Serviss” un SIA “Rubate” par Raiņa, Kalna un Vītolu ielas pārbūvi Gulbenes pilsētā. Šī līguma ietvaros tiks veikta Raiņa ielas pārbūve, kur Gulbenes novada pašvaldības līgumcenas daļa sastāda 432 810,79 EUR ar PVN, bet sadarbības partnera SIA “Gulbenes Energo serviss” līgumcenas daļa sastāda 215 426,85 EUR bez PVN.

2025.gada 26.augustā Gulbenes novada pašvaldība noslēdza vienošanos Nr.1 ar SIA “Gulbenes Energo Serviss” un SIA “Rubate” par grozījumiem 2025.gada 9.maija iepirkuma Nr. GNP 2025/18\_1 līgumā, nosakot, ka Gulbenes novada pašvaldības līgumcenas daļa sastāda **433 578,10 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 226 939,07 EUR bez PVN.

2025.gada 9.maijā Gulbenes novada pašvaldība noslēdza iepirkuma līgumu GNP 2025/18\_2 ar SIA “Gulbenes Energo Serviss” un SIA “Rubate” par Raiņa, Kalna un Vītolu ielas pārbūvi Gulbenes pilsētā. Šī līguma ietvaros tiks veikta Kalna ielas pārbūve, kur Gulbenes novada pašvaldības līgumcenas daļa sastāda 171 333,28 EUR ar PVN, bet sadarbības partnera SIA “Gulbenes Energo serviss” līgumcenas daļa sastāda 95 414,93 EUR bez PVN.

2025.gada 13.augustā Gulbenes novada pašvaldība noslēdza vienošanos Nr.1 ar SIA “Gulbenes Energo Serviss” un SIA “Rubate” par grozījumiem 2025.gada 9.maija iepirkuma Nr. GNP 2025/18\_2 līgumā, nosakot, ka Gulbenes novada pašvaldības līgumcenas daļa sastāda **188 309, 80 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 128 785,03 EUR bez PVN.

2025.gada 9.maijā Gulbenes novada pašvaldība noslēdza iepirkuma līgumu GNP 2025/18\_3 ar SIA “Rubate” par Raiņa, Kalna un Vītolu ielas pārbūvi Gulbenes pilsētā. Šī līguma ietvaros tiks veikta Vītolu ielas pārbūve, noslēgtā līgumcena sastāda 349 300,05 EUR ar PVN.

2025.gada 13.augustā Gulbenes novada pašvaldība noslēdza vienošanos Nr.1 ar SIA “Rubate” , par grozījumiem 2025.gada 9.maija iepirkuma Nr. GNP 2025/18\_3 līgumā, nosakot, ka līgumcena sastāda **406 726,53 EUR** ar PVN.

2025.gada 13.maijā Gulbenes novada pašvaldība noslēdza iepirkuma līgumu GNP 2025/10\_1 ar SIA “Gulbenes Energo Serviss” un sabiedrību ar ierobežotu atbildību “RS Būvnieks” par būvuzraudzību Raiņa ielas pārbūvei Gulbenes pilsētā. Šī līguma ietvaros Gulbenes novada pašvaldības līgumcenas daļa sastāda **6050,00 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 5419,59 EUR ar PVN.

2025.gada 13.maijā Gulbenes novada pašvaldība noslēdza iepirkuma līgumu GNP 2025/10\_2 ar SIA “Gulbenes Energo Serviss” un sabiedrību ar ierobežotu atbildību “RS Būvnieks” par būvuzraudzību Kalna ielas pārbūvei Gulbenes pilsētā. Šī līguma ietvaros Gulbenes novada pašvaldības līgumcenas daļa sastāda **3630,00 EUR** ar PVN, bet sadarbības partnera SIA “Gulbenes Energo serviss” līgumcenas daļa sastāda 3281,52 EUR ar PVN.

2025.gada 13.maijā Gulbenes novada pašvaldība noslēdza iepirkuma līgumu GNP 2025/10\_3 ar sabiedrību ar ierobežotu atbildību “RS Būvnieks” par būvuzraudzību Vītolu ielas pārbūvei Gulbenes pilsētā, kur līgumcena sastāda **11 302,61 EUR** ar PVN.

2025.gada 9.jūnijā Gulbenes novada pašvaldība noslēdza vienošanos ar Centrālo finanšu un līgumu aģentūru par Eiropas Reģionālā attīstības fonda projekta ieviešanu (Projekta Nr. 5.1.1.1/1/24/I/023), apstiprinot projekta kopējos izdevumus **2 077 091,77 EUR** (divi miljoni septiņdesmit septiņi tūkstoši deviņdesmit viens *euro* septiņdesmit septiņi centi), no tiem Eiropas Reģionālā attīstības fonda finansējums 1 765 528,00 EUR, pašvaldības finansējums sastāda 261 931,44 EUR, bet sadarbības partnera SIA “Gulbenes Energo serviss” finansējums sastāda 49 632,33 EUR apmēru.

Projekta “Uzņēmējdarbības attīstība Gulbenes pilsētā” kopējās izmaksas pēc faktiski noslēgtajiem iepirkuma līgumiem sastāda 1 532 759,85 EUR, Gulbenes novada pašvaldības izmaksas sastāda 1 168 334,64 EUR ar PVN, bet SIA “Gulbenes Energo serviss” izmaksas sastāda 364 425,21 EUR.

Ņemot vērā, ka 2024.gadā un 2025.gadā no pašvaldības budžeta ir veikti maksājumi 1 936,00EUR apmērā par izmaksu un ieguvumu analīzes izstrādi un būvprojekta izstrādi 31 191,00EUR apmērā, projekta “Uzņēmējdarbības attīstība Gulbenes pilsētā” pašvaldības līdzfinansējuma daļa samazinās no 175 250,20 EUR uz 142 123,20 EUR.

Lai efektivizētu 2025.gada un 2026.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa iesaka investīciju projekta “Uzņēmējdarbības attīstība Gulbenes pilsētā” pašvaldības finansējuma daļai 142 123,20 EUR apmērā un Eiropas Reģionālās attīstības fonda finansējuma 50% priekšfinansēšanas daļai 496 542,22 EUR apmērā, ņemt aizņēmumu Valsts kasē, kas sastāda **638 665,42 EUR** (seši simti trīsdesmit astoņi tūkstoši seši simti sešdesmit pieci *euro* četrdesmit divi centi) apmēru.

Investīciju projekts “Uzņēmējdarbības attīstība Gulbenes pilsētā” atbilst likuma “Par valsts budžetu 2025.gadam un budžeta ietvaru 2025., 2026. un 2027.gadam” 38.panta pirmās daļas 1.punktā noteiktajiem kritērijiem par iespēju saņemt valsts budžeta aizdevumu  Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, tajā skaitā kapitālsabiedrību pamatkapitāla palielināšanai ar mērķi nodrošināt pašvaldību līdzfinansējumu Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, ar aizņēmuma apmēru, kas nepārsniedz projekta attiecināmo izmaksu kopsummu.

 Gulbenes novada pašvaldība valsts budžeta aizņēmumu, projektam “Uzņēmējdarbības attīstība Gulbenes pilsētā”, apgūs 2025.gadā un 2026.gadā. Investīciju projekta “Uzņēmējdarbības attīstība Gulbenes pilsētā” valsts budžeta aizņēmums 2025.gadā sastādīs 574 798,88 EUR (pieci simti septiņdesmit četri tūkstoši septiņi simti deviņdesmit astoņi *euro* astoņdesmit astoņi centi), bet 2026.gadā 63 866,54 EUR (sešdesmit trīs tūkstoši astoņi simti sešdesmit seši *euro* piecdesmit četri centi) apmēru.

Projektu paredzēts īstenot līdz 2026.gada 28.februārim.

Gulbenes novada pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Ievērojot minēto un ņemot vērā faktu, ka pašvaldībai nepieciešams finansējums investīciju projekta “Uzņēmējdarbības attīstība Gulbenes pilsētā” pašvaldības daļas finansēšanai, kā arī ERAF finansējuma 50% priekš finansēšanas daļai, pamatojoties uz Likuma par budžeta un finanšu vadību 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, Pašvaldību likuma 10.panta pirmās daļas 21.punktu, kurš nosaka, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos, atklāti balsojot: ar 14 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Investīciju projekta “Uzņēmējdarbības attīstība Gulbenes pilsētā” īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2025.-2030.gadam” un nodrošina lietderīgu investīciju īstenošanu pašvaldības autonomo funkciju,  gādāt par pašvaldības īpašumā esošo ceļu būvniecību, uzturēšanu un pārvaldību, izpildei, ņemt ilgtermiņa aizņēmumu **638 665,42 EUR** (seši simti trīsdesmit astoņi tūkstoši seši simti sešdesmit pieci *euro* četrdesmit divi centi) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2026.gada jūnijam ar izņemšanu vidējā termiņā. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2025.gadā un 2026.gadā.

2. UZDOT Gulbenes novada Centrālās pārvaldes Finanšu nodaļas ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada pašvaldības domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs N. Mazūrs